**ZÁPIS Z KONFERENCIE KONANEJ DŇA 20.04.2022**

1. Na úvod privítal predseda ZV OZŽ všetkých členov členskej základne a pozvaných hostí.

Z celkového počtu 75 členov sa konferencie zúčastnilo 55 členov, 20 členov sa nezúčastnilo.

1. Voľba orgánov konferencie

mandátová komisia p. Jankura Michal, p. Oravec Lukáš a  p. Kulich Peter

návrhovej komisie p. Husovský Juraj , p. Gallik Miroslav a  p. Sýkora Jaroslav

zapisovateľ p. Leščáková Jana

overovateľ zápisnice p. Pojedincová Valéria a p. Dobrovič Vojtech

všetci boli zvolení jednohlasne

1. p. Roth zhodnotil plnenie plánu hlavných úloh , vyplývajúcich z uznesenia prechádzajúcej VČS.
2. Predseda ZV predložil správu o činnosti OZŽ pri TMR a.s.
3. Finančnú správu a výsledky hospodárenia odborovej organizácie za uplynulé obdobie, predložila hospodárka p. Leščáková
4. Po kontrole finančných prostriedkov, vykonanej členmi revíznej komisie, je stav finančných prostriedkov v pokladni a stav na bankovom účte organizácie, bez zistených nedostatkov.

Prehlásil predseda revíznej komisie p. Stupák.

1. Schválenie Zásad hospodárenia na roky 2022, až 2026 bolo odsúhlasené.
2. Návrh plánu úloh, bol jednohlasne odsúhlasený
3. Diskusia:

P. Slavkovský:

Predniesol výsledky uplynulej zimnej sezóny, porovnanie výsledkov s ostatnými strediskami. V predchádzajúcom období sa návštevnosť každoročne zvyšovala, neboli sme závislí na ostatných strediskách. Táto sezóna bola náročná, nevedelo sa, ako sa vyvinie situácia po lockdowne, t. j. či a kedy sa bude otvárať zimná sezóna. Túto zimu nám pomohlo hlavne stredisko v PL, ktoré tentokrát dosiahol najlepšie výsledky za posledné roky. Pokles tržieb voči plánu bol cca 2,3 mil. Aj napriek tomu bol celkový výsledok lepší ako sa predpokladalo. Tento nepriaznivý výsledok značne ovplyvnil aj obrovský nárast energií. Finančné prostriedky sa ušetrili na opravách, redukovaním sezónnych zamestnancov atď. Niektoré prevádzky sa prenajali, napr. obchody v Jasnej, GNS na ŠP atď.

Je možné, že nás tieto úsporné opatrenia dobehnú, ale šetrenie nám pomohlo zvládnuť túto náročnú zimnú sezónu, ktorá dopadla lepšie, ako sa predpokladalo.

Ďalej oboznámil zamestnancov o zmene v spoločnosti. Došlo ku rozdeleniu TMR na TMR SK - Igor Rattaj a TMR ČR, PL a Rakúsko - Čeňek Jílek

Najnovšie sa pripravuje vo VT rekonštrukcia visutej lanovky na Lomnický štít. Na budúci rok by sa mal vymeniť vozeň, elektroinštalácia, upgrade turniketov....

V príprave sú 3 environmentálne projekty

Skončila platnosť povolení na akcie Snežné psy, Ľadové sochy a ukončilo sa prevádzkovanie tubingu v Starom Smokovci. Na obnovení povolení sa stále pracuje, momentálne sú však pozastavené.

Pripravuje sa rekonštrukcia apartmánového domu Sasanka, Lomnické korzo. V NT sa buduje nová lanovka na Bielej púti, ide o projekt na najbližšie 2 roky.

P. Balogová:

Položila otázku p. Slavkovskému, prečo sa pri vyjednávaní nezohľadnili odpracované roky aj u zamestnancov pokladní. Práca na KC je náročnejšia ako to bolo v minulosti, o. i. aj kvôli vybavovaniu klientov Gopass programu. Keďže sa redukoval počet zamestnancov a na začiatku sezón musia zaúčať vždy nových dohodárov. Počas lockdownu museli chodiť na parkovisko, zamestnanci LD boli doma na 80%. U lanovkárov sa náplň práce nemenila, preto to pracovníci pokladní vnímajú negatívne a cítia sa diskriminované

Odpoveď p. Slavkovského:

Keďže bola KZ podpísaná na 3 roky, najbližšie 3 roky sa nebude nič meniť

P. Schwartz:

Počas covidu sme sa snažili dodržať dohodnuté podmienky, zamestnancov, ktorí boli v práci počas lockdownu sa snažili kompenzovať.

Preplácanie nadčasov a to 25% bude splnené. Do konca mesiaca má byť tento bod uzatvorený a uvedený do praxe

10 . Uznesenie predniesol predseda Návrhovej komisie p. Husovský a bolo

 jednohlasne prijaté.

 zapisovateľ: p. Leščáková Jana